**Ministru kabineta noteikumu projekta**

**„Grozījumi Ministru kabineta 2014. gada 12. augusta noteikumos Nr. 461** „**Prasības pārtikas kvalitātes shēmām, to ieviešanas, darbības, uzraudzības un kontroles kārtība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Pārtikas aprites uzraudzības likuma 4. panta divpadsmitā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošie Ministru kabineta 2014. gada 12. augusta noteikumi Nr. 461 „Prasības pārtikas kvalitātes shēmām, to ieviešanas, darbības, uzraudzības un kontroles kārtība” (turpmāk – noteikumi Nr. 461) nosaka prasības pārtikas kvalitātes shēmām. Tā kā Komisijas 2006. gada 15. decembra Regula (EK) Nr.1974/2006, ar ko paredz sīki izstrādātus piemērošanas noteikumus Padomes Regulai (EK) Nr.1698/2005 par atbalstu lauku attīstībai no Eiropas Lauksaimniecības fonda lauku attīstībai (ELFLA), ir zaudējusi spēku, ir nepieciešams precizēt atsauci uz pašreiz spēkā esošu Eiropas Savienības tiesību aktu – Eiropas Parlamenta un Padomes 2013. gada 17. decembra Regulu (ES) Nr.1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr.  1698/2005, kas nosaka tādu pārtikas kvalitātes shēmu izveidošanu kā nacionālā pārtikas kvalitātes shēma, bioloģiskās lauksaimniecības shēma, aizsargātu ģeogrāfiskās izcelsmes norāžu shēma, aizsargātu cilmes vietas nosaukumu shēma un garantēto tradicionālo īpatnību shēma. Noteikumu Nr. 461 spēkā esošajā redakcijā ir noteikts, ka visi pārtikas kvalitātes shēmu operatori neatkarīgi no darbības ilguma shēmā rakstiski katru gadu līdz 1. februārim iesniedz Pārtikas un veterinārajam dienestam vai ražotāju grupai pārskatu par iepriekšējā gadā realizētajiem produktiem. Tādējādi pārskatu iesniedz arī tie ražotāji, kas shēmā ir uzsākuši darbību, bet shēmas produkts vēl nav sasniedzis gala patērētāju. Lai nodrošinātu precīzāku datu atspoguļojumu un lieki neapgrūtinātu ražotājus, nepieciešams precizēt prasības, nosakot, ka operators pārskatu iesniedz, ja tā darbība shēmā iepriekšējā gadā ir bijusi vismaz trīs mēnešus ilga. Šādā periodā ir iespējams nodrošināt to, ka operatora saražotā produkcija ir nonākusi līdz galapatērētājam, jo tas ir pārtikas kvalitātes shēmu galvenais nosacījums.Ievērojot Eiropas Komisijas Augu, dzīvnieku, pārtikas un barības Patstāvīgās komitejas Pārtikas ķēdes Toksikoloģiskās drošuma sekcijas 2016. gada 21. jūnija sanāksmē sniegto skaidrojumu par to vielu marķēšanu, kurām ir tehnoloģiska funkcija maizes izstrādājumu ražošanā, askorbīnskābe un askorbāti produkta marķējumā ir jānorāda kā maizes ražošanā izmantotās pārtikas piedevas, tāpēc nepieciešams precizēt noteikumus Nr. 461, nosakot, ka maizes ražošanā neizmanto pārtikas piedevas, izņemot askorbīnskābi un askorbātus (E 300; E 301; E 302).Tā kā sulu dzērienus ražo arī no augļu biezeņa un (vai) koncentrēta augļu biezeņa, nepieciešams precizēt prasības sulu dzērieniem. Tāpat noteikumos Nr. 461 ir jāiekļauj kvalitātes prasības jaunām produktu grupām – krēma konditorejas izstrādājumiem, garšvielām, maltai gaļai, un subproduktiem, kā arī kaltētiem zirņiem un pupām. Tā kā graudu pārstrādes uzņēmumi paši var kaltēt graudus, ir jāprecizē noteikumi Nr. 461, nosakot prasības operatoram, kas realizē nacionālās pārtikas kvalitātes shēmas (turpmāk –NPKS) produktus graudus, kā arī operatoriem graudu pārstrādes produktu ražotājiem. Nepieciešams precizēt prasības, nosakot, ka gaļas produktu organoleptisko vērtēšanu organizē operators, piemēram, izveidojot degustācijas komisiju, lai tā nodrošinātu objektīvu organoleptisko īpašību – garšas, smaržas, izskata, konsistences – vērtējumu.Noteikumos Nr. 461 sulu un nektāru mikrobioloģisko rādītāju atbilstību var nodrošināt ražotāji, kuri produktu ražošanā ievēro stingru pasterizācijas režīmu. Lai shēmā tiktu iekļauti produkti, kuriem ir lielāka vitamīnu koncentrācija, bet kuru uzglabāšanas laiks nav ilgāks par sešiem mēnešiem, ir jāprecizē arī prasības, kas nosaka žāvētu augļu mitrumu, sulu un nektāru mikrobioloģiskos rādītājus, ņemot vērā dažādas ražošanas metodes un pasterizācijas režīmus.Atbilstoši Eiropas Savienības tieši piemērojamiem normatīvajiem aktiem jāprecizē arī mikrobioloģisko rādītāju terminoloģija, piemēram aizstājot terminu “patogēnie mikroorganismi un zarnu grupas baktērijas” ar terminu “zarnu nūjiņas grupas baktērijas”. Tā kā NPKS operators – pārstrādes uzņēmums – daļu no iepirktās izejvielas izmanto arī citu produktu ražošanā, nav iespējams nodalīt shēmas produkta ražošanā izmantoto izejvielu, piemēram, pienu un gaļu, tāpēc ir jāprecizē noteikumu Nr. 461 17. pielikumā ietvertā NPKS operatora izejvielu piegādātāju saraksta veidlapa. Noteikumu projekts pilnībā atrisinās minētās problēmas. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Vairāk nekā 4384 pārtikas kvalitātes shēmās iesaistīto dalībnieku |
| 2. | Tiesiskā regulējuma ietekme uz tautsaimniecību un administratīvo slogu | Ražotājiem dota iespēja ražot kvalitatīvus vietējos produktus un piedalīties pārtikas kvalitātes shēmās, kā arī patērētājiem saņemt kvalitatīvus vietējos produktus. Normu ieviešana patērētājiem dos iespēju saņemt vairāk jaunu pārtikas kvalitātes shēmu produktu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

*Anotācijas III un IV sadaļa – projekts šīs jomas neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013. gada 17. decembra Regula (ES) Nr.1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005 (turpmāk – Regula Nr. 1305/2013) |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr. 1305/2013. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.[1305/2013](http://eur-lex.europa.eu/LexUriServ/LexUriServ.do?uri=CONSLEG:2006R1974:20090101:LV:HTML) 16. panta 1.punkta a) un b) apakšpunkts  | Noteikumu projekta 1.punktā izteiktā 2.punkta ievaddaļa | Regulas Nr.[1305/2013](http://eur-lex.europa.eu/LexUriServ/LexUriServ.do?uri=CONSLEG:2006R1974:20090101:LV:HTML) 16. panta 1.punkta a) un b) apakšpunkta prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

*Anotācijas V sadaļas 2. tabula – projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts 10.03.2017. tika nosūtīts biedrībām „Lauksaimnieku organizāciju sadarbības padome”, Latvijas Pārtikas uzņēmumu federācijai, biedrībai „Zemnieku saeima”, un “Latvijas Lauksaimniecības kooperatīvu asociācija”, kā arī ievietots Zemkopības ministrijas tīmekļa vietnē [www.zm.gov.lv](http://www.zm.gov.lv) no 2017. gada 10. līdz 20. martam komentāru sniegšanai. |
| 2. | Sabiedrības līdzdalība projekta izstrādē | Noteikumu projekts tika saskaņots ar biedrībām „Lauksaimnieku organizāciju sadarbības padome”, „Zemnieku saeima”, „Latvijas Lauksaimniecības kooperatīvu asociācija” un „Latvijas Pārtikas uzņēmumu federācija”. |
| 3. | Sabiedrības līdzdalības rezultāti | Biedrības „Zemnieku saeima” un „Latvijas Lauksaimniecības kooperatīvu asociācija” projektu saskaņoja bez iebildumiem. Latvijas Pārtikas uzņēmumu federācijas priekšlikumi tika izvērtēti un panākta vienošanās elektroniskā saskaņošanā. Laikā, kad projekts bija pieejams Zemkopības ministrijas tīmekļa vietnē, komentāri netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta, pamatojoties uz esošo institūciju resursiem. |
| 3. | Cita informācija | Nav |

# Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Dzerkale 67027404

Ginta.Dzerkale@zm.gov.lv